钦定古今图书集成/历象汇编/乾象典/第040卷 > 《月湾钓者歌》丁复
## 钦定古今图书集成/历象汇编/乾象典/第040卷 > 《月湾钓者歌》丁复

“《月湾》钓者天与闲，长日钓鱼明月湾。黄昏坐到月上
山，天低月高人未还。月圆在天半在水，明月湾头人
所喜。先生月湾家密迩，坐钓明月那可已。波神起笑
弄明月，月满波心鱼拨刺。柔缗摇月寒饵没，烂月锦
鳞鱼上出，得鱼叩月唤邻家，煮鱼和月吞香霞。举杯
月来金满花，酒光荡月天无涯。杯痕倒泻月入腹，月
兴恼人清不足。杯空仰天月照目，顾影翻怜月孤独。
夜深月冷霜满天，劝月不饮月乃延。置杯馈月坐月
前，月谓汝饮天之缘。呼童就月即更酌，月故怜人月
不落。月在忧来无处著，但恐尊空月相却。岂不知，曹
老瞒，明月可掇忧无端。”岂不闻，“严家滩，汉月不满羊
裘寒。非熊辞月就西伯，夜夜渭川空”月白，不如明月
湾头客。钓月取鱼赊酒吃，忽自笑，把酒问月者何如，
古人今人月在诸。金尊照月长不虚，胡为捉月骑鲸
鱼。青溪好月连江湖，回环九曲月若铺。我今亦愿为
月湾，钓者徒矶头，展席为月沽酒后耳热，醉舞明月
歌呜呜。